CELEX: 32012R0489
Language: hu
Date: 2012-06-08 00:00:00
Title: A Bizottság 489/2012/EU végrehajtási rendelete ( 2012. június 8. ) a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló 1925/2006/EK európai parlamenti és tanácsi rendelet 16. cikkének alkalmazására megállapított végrehajtási szabályokról  EGT-vonatkozású szöveg

9.6.2012   
            
            
               HU
            
            
               Az Európai Unió Hivatalos Lapja
            
            
               L 150/71
            
         A BIZOTTSÁG 489/2012/EU VÉGREHAJTÁSI RENDELETE
   (2012. június 8.)
   a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló 1925/2006/EK európai parlamenti és tanácsi rendelet 16. cikkének alkalmazására megállapított végrehajtási szabályokról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló, 2006. december 20-i 1925/2006/EK európai parlamenti és tanácsi rendeletre (1) és különösen annak 16. cikkére,
   mivel:
   
               (1)
            
            
               Az 1925/2006/EK rendelet 16. cikke meghatározza, hogy a Bizottság 2013. július 1-jéig jelentést nyújt be az Európai Parlament és a Tanács részére az említett rendelet végrehajtásának hatásairól. A tagállamok e tekintetben megküldenek a Bizottság számára minden szükséges és vonatkozó információt.
            
         
               (2)
            
            
               A tagállamok által benyújtandó szükséges és vonatkozó információknak vonatkozniuk kell azon élelmiszerek piacát érintő fejleményekre, amelyekhez vitaminokat és ásványi anyagokat adtak, beleértve az élelmiszerekhez adott vitaminok és ásványi anyagok Uniós harmonizációja óta uralkodó piaci trendekről szóló adatokat is.
            
         
               (3)
            
            
               Az ilyen jellegű információknak tartalmazniuk kell a fogyasztási szokásokat azon élelmiszerekről, amelyekhez vitaminokat és ásványi anyagokat adtak, valamint adott esetben a lakosság és egyes lakossági csoportok vitamin- és ásványianyag-bevitelére vonatkozó információkat. Ennek tartalmaznia kell azokat az információkat, melyek a vitaminok és ásványi anyagok élelmiszerekhez adásának harmonizációja óta a táplálkozási szokásokban bekövetkezett változásokat mutatják be.
            
         
               (4)
            
            
               A tagállamok által benyújtandó vonatkozó információknak ki kell terjednie a vitaminokon és ásványi anyagokon kívül az élelmiszerekhez – beleértve az étrend-kiegészítőkre vonatkozó tagállami jogszabályok közelítéséről szóló, 2002. június 10-i 2002/46/EK európai parlamenti és tanácsi irányelv (2) szerinti étrend-kiegészítőket is – adott egyéb anyagokra is. Ezen információknak tartalmaznia kell az ilyen élelmiszerek fogyasztásáról, a hozzáadott anyagok mennyiségéről, valamint bármely olyan (jogalkotási vagy nem jogalkotási) nemzeti intézkedésről szóló adatot, amely bizonyos egyéb anyagok élelmiszerekben való használatának korlátozására vagy tiltására irányul.
            
         
               (5)
            
            
               E végrehajtási szabályok alapján össze kell állítani egy listát a tagállamok által összegyűjtendő és a Bizottságnak benyújtandó vonatkozó információkról, valamint egységes formátumot kell kialakítani ezen információk bemutatása céljából.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Tárgy
   Ez a rendelet végrehajtási szabályokat állapít meg az 1925/2006/EK rendelet 16. cikkének alkalmazásához, különösen az 1925/2006/EK rendelet végrehajtása hatásainak értékelésére szolgáló, a tagállamoknak a Bizottsághoz benyújtandó szükséges és vonatkozó információk benyújtásához.
   2. cikk
   Vonatkozó információ
   (1)   A tagállamok 2012. július 1-jéig a Bizottság számára megküldenek minden szükséges és vonatkozó információt különösen a következőkkel kapcsolatban:
   
               a)
            
            
               azon élelmiszerek nemzeti piacának fejlődése, amelyekhez vitaminokat és ásványi anyagokat adtak az 1925/2006/EK rendelet alkalmazása óta;
            
         
               b)
            
            
               azon élelmiszerekhez kapcsolódó fogyasztási szokások, amelyekhez vitaminokat és ásványi anyagokat adtak;
            
         
               c)
            
            
               a lakosság vitamin- és ásványianyag-bevitelének szintje;
            
         
               d)
            
            
               a vitaminokon és ásványi anyagokon kívül az élelmiszerekhez – beleértve a 2002/46/EK irányelv 2. cikkének a) pontja szerinti étrend-kiegészítőket is – adott egyéb anyagokkal kapcsolatos fogyasztási szokások, továbbá ezen anyagok az élelmiszerekhez és étrend-kiegészítőkhöz adott mennyisége.
            
         (2)   A tagállamok által a Bizottsághoz az (1) bekezdésben meghatározottak szerint benyújtandó szükséges és vonatkozó információknak legalább az e rendelet I. mellékletében meghatározott adatokat kell tartalmaznia.
   A szükséges és vonatkozó információkat és részleteket az e rendelet II. mellékletében meghatározott formában kell benyújtani a Bizottság részére.
   (3)   A tagállamok értesítik a Bizottságot, amennyiben az I. mellékletben meghatározott információk bármelyike nem áll rendelkezésre, vagy bármely más okból nem lehet őket 2012. július 1-jéig a Bizottság számára benyújtani.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. június 8-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 404., 2006.12.30., 26. o.
   
      (2)  HL L 183., 2002.7.12., 51. o.
   
      I. MELLÉKLET
      
         Az 1925/2006/EK rendelet végrehajtásának hatásairól szóló értékelés céljából a tagállamok által benyújtandó szükséges és vonatkozó információk
      
      
                  A.
               
               
                  Az információknak a következőket kell tartalmazniuk azon élelmiszerek nemzeti piacának fejlődéséről, amelyekhez vitaminokat és ásványi anyagokat adtak:
                  
                              1.
                           
                           
                              Általános információk a nemzeti piacról, beleértve bizonyos élelmiszerek és ételkategóriák piaci részesedését;
                           
                        
                              2.
                           
                           
                              A nemzeti piac fejlődésének alakulásáról szóló információk.
                           
                        Az 1. és 2. pontban hivatkozott információknak azon élelmiszerekről kell adatokat szolgáltatnia, amelyek a leggyakrabban hozzáadott vitaminokat és ásványi anyagokat tartalmazzák, továbbá információt adnak az élelmiszerekhez adott vitaminok és ásványi anyagok mennyiségéről. Az ilyen információkat a kereskedelemben elérhető piaci jelentésekből, nemzeti megfigyelő tevékenységekből, vagy más vonatkozó és meghatározott forrásokból lehet beszerezni.
               
            
                  B.
               
               
                  Az információknak a következőket kell tartalmazniuk az azon élelmiszerekről szóló fogyasztási szokásokról, amelyekhez vitaminokat és ásványi anyagokat adtak:
                  
                              1.
                           
                           
                              információk a lakosság és (amennyiben szükséges) bizonyos lakossági csoportok fogyasztási szokásairól bizonyos olyan élelmiszerek és élelmiszercsoportok tekintetében, melyekhez vitaminokat és ásványi anyagokat adtak, beleértve azon élelmiszerekre vonatkozó adatokat, amelyek a leggyakrabban hozzáadott vitaminokat és ásványi anyagokat tartalmazzák, továbbá információt adnak az élelmiszerekhez adott vitaminok és ásványi anyagok mennyiségéről;
                           
                        
                              2.
                           
                           
                              nemzeti szintű reprezentatív táplálkozási felmérésekből, tudományos vizsgálatokból vagy más vonatkozó és meghatározott forrásokból származó információk, beleértve a táplálkozási felmérés módszeréről szóló információkat, mint például a táplálkozási értékelés módszerét, valamint a vizsgált lakossági alcsoportokat és korcsoportokat;
                           
                        
                              3.
                           
                           
                              információk minden megfigyelt változásról az azon élelmiszerekhez kapcsolódó általános táplálkozási szokásokban és a fogyasztás alakulásában, melyekhez vitaminokat és ásványi anyagokat adtak, különösen az 1925/2006/EK rendelet alkalmazásának kezdetével esetlegesen összefüggésben lévő változásokról. A tagállamoknak be kell nyújtaniuk a megfigyelt változások alapjául szolgáló részleteket, beleértve az azon élelmiszerek múltbéli és jelenlegi fogyasztásának összehasonlításához használt kiindulási adatokat, melyekhez vitaminokat és ásványi anyagokat adtak.
                           
                        
            
                  C.
               
               
                  A lakosság vitamin- és ásványianyag-bevitelének szintjére vonatkozó információknak a következőket kell tartalmazniuk:
                  
                              1.
                           
                           
                              információk a lakosság és (amennyiben szükséges) bizonyos lakossági csoportok vitamin- és ásványianyag-bevitelének szintjéről. Ezt az információt a jelen melléklet B. pontjának 2. alpontjában hivatkozott adatforrásokból kell beszerezni;
                           
                        
                              2.
                           
                           
                              a vitaminok és ásványi anyagok beviteli szintjében bekövetkezett bármilyen változásról szóló információ, beleértve a bevitel szintjének az 1925/2006/EK rendelet alkalmazásának kezdetével esetlegesen összefüggésben lévő alakulását. A tagállamok benyújtják a megfigyelt változások alapjául szolgáló részleteket, beleértve azon kiindulási adatok részleteit, melyek segítségével a vitaminoknak és ásványi anyagoknak az 1925/2006/EK rendelet alkalmazása előtti és utáni beviteli szintjét hasonlították össze.
                           
                        
            
                  D.
               
               
                  A vitaminoktól és ásványi anyagoktól eltérő egyéb anyagok hozzáadására vonatkozó információknak a következőket kell tartalmazniuk:
                  
                              1.
                           
                           
                              azon élelmiszerek nemzeti piacára vonatkozó információk, melyekhez bizonyos egyéb anyagokat adtak, beleértve bizonyos élelmiszerek és élelmiszercsoportok piaci részesedését;
                           
                        
                              2.
                           
                           
                              a 2002/46/EK irányelv 2. cikkének a) pontjában meghatározott étrend-kiegészítők nemzeti piacára vonatkozó információ;
                           
                        
                              3.
                           
                           
                              információ az élelmiszerekhez leggyakrabban hozzáadott anyagokról a kereskedelemben elérhető piaci jelentések, nemzeti megfigyelő tevékenységek, vagy más vonatkozó és meghatározott forrásokból szerzett információ alapján, amelynek tartalmaznia kell a bizonyos élelmiszerekhez vagy élelmiszercsoporthoz hozzáadott egyéb anyagok szintjére vonatkozó információkat;
                           
                        
                              4.
                           
                           
                              információk a nemzeti intézkedésekről (beleértve a jogalkotási és nem jogalkotási intézkedéseket), amelyek korlátozzák vagy tiltják egyéb anyagok használatát az élelmiszerek (beleértve az étrend-kiegészítőket) előállítása során.
                           
                        
            
   
      II. MELLÉKLET
      
         A tagállamok által benyújtandó információ bemutatására szolgáló formátum
      
      
         Azon élelmiszerek piacának fejlődése, amelyekhez vitaminokat és ásványi anyagokat adtak
      
      
                  A benyújtandó információ típusa
               
               
                  Adatforrás
               
            
                  Azon különböző élelmiszerek nemzeti piaci részesedése, melyekhez vitaminokat és ásványi anyagokat adtak, figyelemmel a FoodEx élelmiszer-osztályozási rendszer (1) húsz fő élelmiszercsoportjára, kivéve a különleges táplálkozási célokra szánt élelmiszereket, valamint az étrend-kiegészítőket.
               
               
                   
               
            
                  Azon élelmiszerek piacának alakulása, amelyekhez vitaminokat és ásványi anyagokat adtak, különösen az 1925/2006/EK rendelet alkalmazása előtti és utáni állapotról szóló információk.
               
               
                   
               
            
         Azon élelmiszerekhez kapcsolódó fogyasztási szokások, amelyekhez vitaminokat és ásványi anyagokat adtak
      
      
                  A benyújtandó információ típusa
               
               
                  Adatforrás
               
            
                  A lakosság átlagos fogyasztási szintje azon élelmiszerek tekintetében, amelyekhez vitaminokat és ásványi anyagokat adtak.
                  A következő lakossági csoportok átlagos fogyasztási szintjei azon élelmiszerek vonatkozásában, melyekhez vitaminokat és ásványi anyagokat adtak:
                  
                              —
                           
                           
                              felnőttek (18 éves kor és afölött),
                           
                        
                              —
                           
                           
                              gyermekek (18 év alatt); és amennyiben szükséges, bizonyos korcsoportok, továbbá
                           
                        
                              —
                           
                           
                              a FoodEx élelmiszer-osztályozási rendszer húsz fő élelmiszercsoportja által meghatározott élelmiszercsoport szerint, a különleges táplálkozási célokra szánt élelmiszerek, valamint az étrend-kiegészítők kivételével.
                           
                        
               
                   
               
            
                  Az élelmiszerekhez hozzáadott vitaminok és ásványi anyagok mennyisége a FoodEx élelmiszer-osztályozási rendszer húsz fő élelmiszercsoportja alapján. Ezen információt a hozzáadott mennyiség vagy mennyiségi tartomány alapján kell megadni.
               
               
                   
               
            
                  Azon élelmiszerek fogyasztási szokásában megfigyelt változások, amelyekhez vitaminokat és ásványi anyagokat adtak, beleértve azon kiindulási adatokról szóló adatokat, amelyekkel az 1925/2006/EK rendelet alkalmazása előtti és utáni fogyasztást hasonlították össze.
               
               
                   
               
            
         A vitamin- és ásványianyag-bevitel szintjei
      
      
                  A benyújtandó információ típusa
               
               
                  Adatforrás
               
            
                  A lakosság vitamin- és ásványianyag-bevitelének átlagos szintje.
                  A következő lakossági csoportok vitamin- és ásványianyag-bevitelének átlagos szintjei:
                  
                              —
                           
                           
                              felnőttek (18 éves kor és afölött),
                           
                        
                              —
                           
                           
                              gyermekek (18 év alatt); és amennyiben szükséges, bizonyos korcsoportok.
                           
                        
               
                   
               
            
                  A táplálkozási felmérés módszere (főként a táplálkozási értékelés módszere, korcsoportok, lakossági alcsoportok).
               
               
                   
               
            
                  A vitaminok és ásványi anyagok beviteli szintjében megfigyelt változások, beleértve azon kiindulási adatokról szóló adatokat, amelyekkel az 1925/2006/EK rendelet alkalmazása előtti és utáni beviteli szinteket hasonlították össze.
               
               
                   
               
            
         A vitaminoktól és ásványi anyagoktól eltérő egyéb anyagok hozzáadása
      
      
                  A benyújtandó információ típusa
               
               
                  Adatforrás
               
            
                  Olyan élelmiszerek (az étrend-kiegészítőket is beleértve) nemzeti piaci részesedése, amelyekhez egyéb anyagokat adtak, a következő anyagkategóriák szerint:
                  
                              1.
                           
                           
                              Aminosavak
                           
                        
                              2.
                           
                           
                              Enzimek
                           
                        
                              3.
                           
                           
                              Prebiotikumok és probiotikumok
                           
                        
                              4.
                           
                           
                              Esszenciális zsírsavak és egyéb különleges zsírsavak
                           
                        
                              5.
                           
                           
                              Növények, növényi kivonatok
                           
                        
                              6.
                           
                           
                              Egyéb anyagok
                           
                        
               
                   
               
            
                  A piac méretének alakulása és különösen a piacról szóló, az 1925/2006/EK rendelet alkalmazása előtti és utáni információk.
               
               
                   
               
            
                  Nemzeti intézkedések, melyek korlátozzák vagy tiltják egyéb anyagok használatát az élelmiszerek (beleértve az étrend-kiegészítőket) előállítása során.
               
               
                   
               
            
         (1)  Európai Élelmiszerbiztonsági Hatóság; A FoodEx 2 élelmiszer-osztályozási és -leíró rendszer (1. változat felülvizsgált tervezete) Kapcsolódó publikációk 2011:215. [438 o.]. Elérhető a következő weboldalon: www.efsa.europa.eu